Vladimirus Makej
Vladimirus Makej Res apud Vicidata repertae: Nativitas: 5 Augusti 1958; Niekraševičy Obitus: 26 Novembris 2022; Minscum Patria: Unio Sovietica, Ruthenia Alba Familia Coniunx: Viera Paliakova-Makiej Memoria Sepultura: Eastern Cemetery Vladimirus Vladimiri f. Makej, litteris Cyrillicis Уладзімір Уладзіміравіч Макей vel orthographia Russica Владимир Владимирович Маке́й (Niekraševiči in oppido pagi Karelicki natus die 5 Augusti 1958; mortuus die 26 Novembris 2022) fuit politicus Rutheniae Albae. Alumnus est instituti linguistici Minscensis et academiae diplomaticae Vindobonensis. In exercitibus unionis Sovieticae, deinde Albae Rutheniae usque in annum 1993 militavit. Postea apud ministerium rerum externarum, sed ab anno 1996 usque in 1999 Lutetiam missus in legatione Albae Rutheniae operam dedit. Ab anno 2000 iuxta praesidem Alexandrum Lukašenko a secretis meruit. Die 20 Augusti 2012 minister a rebus externis factus est, quod officium usque ad mortem retinuit.